Natria bisulfido

**Natria bisulfido**, **bisulfido de natrio** aŭ **NaSH** estas neorganika komponaĵo, natria salo de sulfida acido, flava substanco kaj produkto de nekompleta neŭtraligo de sulfida acido kaj natria hidroksido. Bisulfido de natrio estas taŭga reakcianto por sintezo de organikaj kaj neorganikaj sulfuraj komponaĵoj, kelkfoje kiel solida reakcianto, sed pli ofte en akva solvaĵo.

Pura solida natria bisulfido estas senkolora kaj kutime odoras je sulfida acido pro hidrolizo de la atmosfera humideco. Kontraŭe al natria sulfido, kiu estas nesolvebla en organikaj solvantoj, bisulfido de natrio, kiu estas elektrolito estas pli solvebla. Alternative, anstataŭ NaHS, H2S povas esti traktata per organika amino por estigi amonian salon. Solvaĵoj de HS− estas sensivaj al oksigeno, kaj konvertiĝas ĉefe al polisulfidoj, indikita per la apero de la flava koloro.

## Strukturo kaj proprecoj 
Kristala natria bisulfido suferas du fazajn transirojn. Sub temperaturoj pli altaj ol 360 K, NaHS alprenas la strukturon de NaCl, kaj tio implicas ke la jonoj HS− kondutas sin kiel sfera anjono pro ĝia rapida rotacio kondukante al okupado de ok ekvivalentaj pozicioj. Malpli alta ol 360 K, iu romboedra strukturo estiĝas, kaj la jono HS− transformiĝas en kvazaŭdiska formato. Malsupre de 114 K, la strukturo fariĝas unuklina. La rubidiaj kaj kaliaj analogaj komponaĵoj kondutas sin sammaniere.

NaHS havas relative malalta fandopunko je . Krom la anhidraj formoj, tiu substanco estas estigebla per du malsamaj hidratoj NaHS · 2H2O kaj NaHS · 3H2O. Ĉi-tri specimenoj estas senkoloraj kaj simile kondutas sin, sed ne idente.

## Sintezo 
* En laboratorio, natria bisulfido estiĝas pere de reakcio inter la organometalaĵo metokso-natrio kaj sulfida acido:
\mathrm{\underset {metoksonatrio} {CH_3O-Na} + H_2S \longrightarrow NaHS + \underset {metanolo} {CH_3-OH}}
* aŭ pere de reakcio inter etokso-natrio kaj sulfida acido:
\mathrm{\underset {etoksonatrio} {H_3C-CH_2ONa} + H_2S \longrightarrow NaHS + \underset {etanolo} {CH_3-CH_2-OH}}
* Same per troo da sulfida acido kaj neŭtrala salo de natria sulfido:
\mathrm{Na_2S + H_2S \longrightarrow 2 NaHS }
* Per neŭtraligo de natria hidroksido kaj sulfida acido:
\mathrm{NaOH + H_2S \longrightarrow NaHS + H_2O }

## Reakcioj 
* La akvaj solvaĵoj de natria hidrogena bisulfido estas alkalaj pro la hidrolizo de la anjonoj:
\mathsf{HS^- + H_2O \ \rightleftarrows\ H_2S + OH^- }

En varma akvo la ekvilibro de la reakcio ŝanĝas dekstren pro forigo de la sulfida acido.
* Kune kun natria hidroksido ĝi estigas la neŭtralan salon de natria sulfido:
\mathsf{NaHS + NaOH \ \xrightarrow{\ }\ Na_2S + H_2O }
* Ĝi estas facile atakata de fortaj acidoj:
\mathsf{NaHS + HCl \ \xrightarrow{\ }\ NaCl + H_2S\uparrow }
* En alkala medio ĝi estigas polisulfidojn:
\mathsf{NaHS + NaOH + n S \ \xrightarrow{\ }\ Na_2S_{n+1} + H_2O }
* Natria bisulfido reakcias kun sulfura duoksido en akva solvaĵo por estigi natrian sulfidon:
\mathsf{2\;NaHS + SO_2 + H_2O \ \xrightarrow{\ }\ Na_2SO_3 + H_2S \uparrow }

## Literaturo 
* RSLumanman1999
* Organic Syntheses
* Textile Dyeing and Coloration, J. Richard Aspland
* Wiley Guide to Chemical Incompatibilities, Richard P. Pohanish,Stanley A. Greene
* HazMat Data: For First Response, Transportation, Storage, and Security, Richard P. Pohanish
* 2000 Emergency Response Guidebook: A Guidebook for First Responders During ..., Barry Leonard
* The Complete Book on Rubber Chemicals, NPCS Board of Consultants & Engineers
* The Complete Book on Electroplating & Allied Chemicals, H. Panda

## Referencoj 
Kategorio:Natriaj kombinaĵoj
Kategorio:Sulfidoj